וויל גרייסון, וויל גרייסון

וויל גרייסון, וויל גרייסון הוא רומן מאת ג'ון גרין ודייוויד לויתן, שפורסם באפריל 2010 על ידי הוצאת דטון לילדים. הנרטיב של הספר מחולק באופן שווה בין שני נערים בשם וויל גרייסון, כאשר גרין כתב את כל הפרקים עבור אחד מהם ולויתן כתב את הפרקים עבור השני. הפרקים נעים לסירוגין בין שתי הדמויות. על מנת להבדיל בין השניים, שמו של אחד הנערים נכתב עם אות גדולה בתחילת שמו, ואילו שמו של השני נכתב כשכולו באותיות קטנות.<ref name="Double"></ref> <ref></ref> הרומן עלה לראשונה לרשימת רבי המכר לילדים של הניו יורק טיימס לאחר יציאתו לאור ונשאר בה שלושה שבועות. זה היה הרומן הראשון למבוגרים צעירים המתעסק בלהט"ב שהגיע לרשימה זו. <ref></ref> <ref></ref> <ref></ref>

== שיתוף הפעולה בין הכותבים ==
במהלך עיצוב עלילת הספר, החליטו שני המחברים לפצל אותו באופן שווה לשניים. ג'ון גרין כתב את כל הפרקים האי-זוגיים (העוסקים בוויל גרייסון ששמו נכתב עם אותיות גדולות) בעוד דייוויד לויתן כתב את כל הפרקים הזוגיים (העוסקים בוויל גרייסון ששמו נכתב רק באותיות קטנות). חלוקת כתיבה זו קרתה גם בבחירת שמות הדמויות הראשיות, כאשר לויתן בחר בשם הפרטי וגרין בחר את שם המשפחה. <ref></ref> העלילה היחידה שעליה החליטו יחד הייתה העובדה ששתי הדמויות ייפגשו בשלב מסוים ברומן ושהמפגש ביניהן ישפיע בצורה אדירה על חייהם. לאחר החלטה הזו, הם כתבו בנפרד את הפרק הראשון עבור הוויל שלהם ואז שיתפו אחד את השני במה שכתבו. לאחר השיתוף, הם "ידעו מיד שזה הולך לעבוד", כפי שאמר לויתן. <ref></ref> <ref></ref>

== מבנה הספר ==
הסיפור מסופר משתי נקודות מבט שונות, גם דרך נקודת מבטו של וויל גרייסון 1 וגם דרך נקודת מבטו של וויל גרייסון 2. הפרקים האי-זוגיים עוסקים בוויל גרייסון 1: נער הטרוסקסואלי, שמאמין בעיקר בלשתוק ולא להתבלט. הפרקים הזוגיים עוסקים בוויל גרייסון 2: נער הומוסקסואלי המאובחן כמתמודד עם דיכאון. ככל שהסיפור מתקדם, נקודות המבט השונות של הדמויות הראשיות משתלבות יחד לקו עלילה אחד ברור ומגובש, במקום שני קווי עלילה נפרדים, המסופרים על ידי שתי דמויות שונות.

הכותבים משתמשים רבות באמצעים מילוליים על מנת להבחין בין הדמויות. למשל באנגלית, החלקים של וויל גרייסון 1 כתובים בהקפדה על דקדוק ובשפה יחסית נקייה, בעוד שהחלקים של וויל גרייסון 2 כתובים בהקפדה פחותה על דקדוק ובשפה טעונה יותר. בגרסה העברית של הספר נעשה גם שימוש בגופנים שונים על מנת להבחין בין הפרקים.

== תקציר העלילה ==
הרומן עוקב אחר שני נערים שלשניהם יש את השם וויל גרייסון. הוויל הראשון מתואר כמי שמנסה לחיות את חייו מבלי שישימו לב אליו. רצון זה מעט מוסבך משום שחברו הטוב ביותר, טייני קופר, (המתואר כ"האדם הכי גדול בעולם שהוא ממש ממש הומו" וכ"האדם הכי הומו בעולם שהוא ממש ממש גדול") נוטה למשוך אל עצמו המון תשומת לב. לאורך הרומן מנסה טיני ליצור מחזמר אוטוביוגרפי, שמושך עוד יותר תשומת לב לעצמו ולכל הסובבים אותו.

וויל גרייסון השני עובר את חייו בלי שום דבר טוב להיאחז בו מלבד מערכת יחסים מקוונת עם נער בן גילו העונה לשם אייזק. בכוונה להעמיק את הקשר, קובעים השניים מפגש בעולם האמיתי, אך כאשר וויל השני מגיע למפגש הוא מגלה כי אייזק הומצא על ידי מכרה שלו בשם מאורה.<ref name="auto">Green, John. Will Grayson, Will Grayson. Penguin Group, 2010, p. 120</ref> בעודו מבין שאייזק אינו קיים, פוגש וויל גרייסון השני את וויל גרייסון הראשון, והמפגש בין השניים מחבר בין חייהם לעולם.<ref name="Double"></ref><ref name="Review"></ref> <ref></ref>

== דמויות ==
=== דמויות ראשיות ===
* וויל גרייסון הראשון: הגיבור הראשון של הסיפור. וויל גר בפרבר שיקגו של אוונסטון, אילינוי, שם נמצאת אוניברסיטת נורת'ווסטרן, בה הוריו רוצים שילמד. נקודת המבט שלו מסופרת בפרקים האי-זוגיים, בהם יש הקפדה על דקדוק. מעריץ של להקת ניוטרל מילק הוטל. ג'יין טרנר היא מושא האהבה שלו; טיני קופר הוא החבר הכי טוב שלו. דמותו נכתבת על ידי ג'ון גרין. <ref>Green, John. Will Grayson, Will Grayson. Penguin Group, 2010, p. 257</ref> <ref>Green, John. Will Grayson, Will Grayson. Penguin Group, 2010, p. 292</ref> 
* וויל גרייסון השני: הגיבור השני של הסיפור. הוא גר בפרבר שיקגו של נייפרוויל, אילינוי. נקודת המבט שלו נראית בפרקים הזוגיים, שבהם הקפדה פחותה על דקדוק. הוא מאוהב באייזק, נער בן גילו שפגש באינטרנט, והשניים מתקשרים באמצעות הודעות מיידיות, בסודיות, תחת שמות בדווים. וויל מאובחן כמתמודד עם דיכאון, והוא נוטל תרופות נוגדות דיכאון. הוא לא קרוב לאף דמות מרכזית בבית הספר שלו, אף על פי שהוא מקיים אינטראקציה עם מעריצתו הלא כל כך סודית, מאורה. <ref>Green, John. Will Grayson, Will Grayson. Penguin Group, 2010 p. 149</ref><ref name="Green, John 2010, p. 215">Green, John. Will Grayson, Will Grayson. Penguin Group, 2010, p. 215</ref> <ref></ref>

=== דמויות משניות ===
* טייני קופר: חברו הטוב ביותר של וויל גרייסון 1. הוא מתואר כשחקן פוטבול הומוסקסואלי גדול גוף וראוותני שמחליף מושאי אהבה במהירות. הוא נשיא הברית הגאה-סטרייטית בבית הספר. הוא פוגש את וויל גרייסון 2 דרך וויל גרייסון 1. למרות שכותרת הספר עוסקת בשני הוויל גרייסון, טייני גם הוא מוקד מרכזי בסיפור.<ref name="Green, John 2010, p. 247">Green, John. Will Grayson, Will Grayson. Penguin Group, 2010, p. 247</ref>
* ג'יין טרנר: חברה של טייני ושל וויל גרייסון 1. היא גם חברה בברית הגאה־סטרייטית בבית הספר, ומעריצה את להקת ניוטרל מילק הוטל. היא מושא האהבה של וויל גרייסון 1.
* מאורה: בחורה גותית שנמשכת לוויל גרייסון 2. היא אחת האנשים הבודדים בבית הספר שלו שאיתם הוא מתקשר. היא מתוארת על ידי וויל גרייסון 2 כ"ידידותית בצורה לא מציאותית", מכיוון שהיא מקדישה לו "יותר מדי תשומת לב" כשהוא מתאר את עצמו כלא מעניין כלל. מאורה מתחזה למושא האהבה המקוון של וויל גרייסון 2, אייזק, כדי למשוך את תשומת הלב, ההערצה והחיבה של וויל.<ref name="Green, John 2010, p. 247" />

== ראו גם==
רומנים נוספים מאת ג'ון גרין
* שפע של קתרינות
* מחפשים את אלסקה
* ערים של נייר
* Let It Snow: Three Romans Holidays
* אשמת הכוכבים
* צבים כל הדרך למטה

== קישורים חיצוניים ==
* 
<div class="mw-content-ltr">
* 
* 
* 
* 
* 
* 
* 
* 
* 
* [https://www.schoollibraryjournal.com/article/CA6720983.html Interesting Reader Society - School Library Journal]
* [https://www.symphonyspace.org/event/5948-david-levithan-and-john-greens-will-grayson-will-grayson "David Levithan and John Green's Will Grayson, Will Grayson" - Symphony Space]
* [https://www.youthservicescorner.com/2010/book-review-will-grayson-will-grayson-by-john-green-and-david-levithan/ Review on Youth Services Corner]
</div>
== הערות שוליים ==

קטגוריה:ספרי 2010
קטגוריה:ספרים אמריקאיים
קטגוריה:ספרי ילדים ונוער
קטגוריה:ספרי ג'ון גרין
קטגוריה:ספרות להט"ב
קטגוריה:ספרי הוצאת הכורסא